als_Latn dik_Latn sag_Latn
Në më pak se 24 orë, Gianni De Biasi, ndërron dy herë mëndje. Teksa një ditë më parë tha se do të ishte trainer i kombëtares deri në fund të eliminatoreve të botërorit. Këtë të mërkurë, italiani njoftoi zyrtarisht se nuk do të jetë më trajner i përfaqësuese shqiptare.
“Do të ndalem këtu sepse dëshiroj te mendoj për të mirën dhe rritjen e Ekipit. Besoj se e kam përmbushur detyrën time, e cila me ka lejuar mua për të nxjerre nga këta djem ato cilësi që në të kaluarën e afërt kanë bërë të mundur të jetojmë Ëndrrën Europiane! Po largohem me vështirësi, por i vetëdijshëm që cikli im në këtë grup ka përfunduar dhe që mund t’i japë rastin atij që do më zëvendësoje, të njohë djemtë në katër ndeshjet e ardhshme.
Por çfarë ndodhi që trajneri vendosi të largohej pa përfunduar kualifikueset e Europianit?
Kam thënë se dje nuk kisha një vendim të tillë edhe pse presidenti ishte i ndërgjegjësuar se do të ndaheshim në fund të kualifikueseve. Dje, ndërsa bisedonim gjatë një dreke më erdhi në mendje një zgjidhje e ndryshme dhe e vlerësuam. Kështu që bëra një hap prapa për t’i dhënë një mundësi për të zgjedhur një person më të mirë.
Nga ana et ij presidenti i federatës Duka, shprehu bindjen se De Biasi, bazuar edhe në fakte, është trajneri më i mirë i të gjitha kohërave të kombëtares shqiptare, por shpjegoi arsyet përse nuk i kishte ofruar më herët zgjatjen e kontratës.
Negociatat për kontratë dëmtojnë, në asnjë rast nuk ka qenë mendimi im të mos vazhdojmë më tej. Nuk mund të them asnjë lloj konkluzioni përveçse besimit të patundur që De Biazi është trajneri më i mirë për mua i kombëtares. Trajneri që ka arritur rezultatin më të mirë dhe suksesin më të madh të kombëtares. Për këtë dua ta falënderoj. Nga pikëpamja humane, miqësore, nuk kam humbur asgjë, sepse miqësia do të vazhdojë. Raportin zyrtar e kanë cënuar debatet e punës.
Posti i trajnerit të kombëtares tashmë është vakant. Presidenti me komitetin ekzekutiv do të diskutojnë për kriteret që duhet të përmbushë pasuesi i De Biasit.
Tv Klan
als_Latn als_Latn als_Latn als_Latn als_Latn als_Latn als_Latn jav_Latn